વારાણસીમાં શક્તિપ્રદર્શનથી સ્થાનિક વેપારીઓને ફાયદોવારાણસીમાં નરેન્દ્ર મોદી ઉમેદવારીપત્ર ભરવા આવ્યા ત્યારે તેમણે વિશાળ રોડ-શો દ્વારા શક્તિપ્રદર્શન કર્યું હતું. આ પછી નરેન્દ્ર મોદીને વારાણસીના બેનિયા બાગમાં રૅલી યોજવા મંજૂરી આપવામાં નહીં આવતાં તેમણે રોહનિયામાં રૅલી યોજી હતી અને આઠ મેએ ફરી રોડ-શો કરીને શક્તિપ્રદર્શન કર્યું હતું. એના પગલે ૯ મેએ અરવિંદ કેજરીવાલ અને ૧૦ મેએ રાહુલ ગાંધી અને સમાજવાદી પાર્ટીના અખિલેશ યાદવે પણ રોડ-શો કર્યો હતો. તમામ રોડ-શોમાં ભારે પ્રમાણમાં શક્તિપ્રદર્શન થયું હતું એથી આ સીટ પર કોણ જીતશે એના પર સૌની મીટ છે. જોકે આ રૅલીઓના કારણે અને પ્રચાર માટે બહારથી લોકો આવતાં સ્થાનિક બિઝનેસમેનોને તડાકો પડ્યો હતો અને તેમણે સારો બિઝનેસ મેળવ્યો હતો.